**אסתר אווקה** (באמהרית: **አስቴር አወቀ**; באנגלית: **Aster Aweke**; נולדה ב-1959 או ב-1961, על פי מקורות שונים) היא זמרת אתיופית, שעבדה במשך שנים רבות בארצות הברית ומוכרת בה ובאירופה בז'אנר מוזיקת עולם. היא אחת הזמרות הפופולריות ביותר באתיופיה. בארצות הברית, היא מושווית לעיתים קרובות לאריתה פרנקלין ומכונית "השרה ווהן של אפריקה". היא גם ממוצבת מול הזמר המוביל של אתיופיה, מחמוד אחמד, בתור האמנית המובילה של מדינה זו.

רקע
---

אווקה נולדה בשנת 1959 בגונדר, אתיופיה. היא גדלה בעיר הבירה אדיס אבבה. אביה היה פקיד ממשלתי בכיר בממשלה הקיסרית.

קריירה מוזיקלית
---------------

בגיל 13, אווקה כבר הייתה נחושה בדעתה להיות מוזיקאית, והחלה להופיע בתיאטרון האגר פיקר באדיס אבבה.

בשנות העשרה המאוחרות שלה, היא החלה להופיע גם במועדונים ובתי מלון בבירה עם להקות כגון *Continental Band*, *Hotel D'Afrique Band*, *Shebele Band* וכן עם *Ibex Band*, לפני שהם נהיו מוכרים בעולם בתור *Roha Band*.

כשהשיקה את קריירת הסולו שלה, עודד אותה היזם המוזיקלי עלי טנגו, אשר מימן עבורה את הפקת חמש קלטות ושני סינגלים של המוזיקה שלה, אשר הפכו למוכרים ואהודים באתיופיה. ב-1981, אווקה כבר הייתה מיואשת מן האקלים הפוליטי הדכאני של השלטון הצבאי באתיופיה אשר קם בעקבות מותו של היילה סלאסי, ועברה לארצות הברית. היא התיישבה תחילה באזור המפרץ של קליפורניה, בכוונה להמשיך את השכלתה הגבוהה, אך אחר כך עברה לוושינגטון הבירה, שם קיימת אחת הקהילות הגדולות ביותר בעולם של גולים אתיופים, בכוונה להמשיך בקריירה מוזיקלית. שם, הפופולריות שלה הלכה וגדלה בקרב הקהילה האתיופית, והיא החלה לתור בסיבובי הופעות ברחבי ארצות הברית ואירופה ב-1985.

בשנת 1989 הופיעה לראשונה בפני אולם מלא בלונדון, אנגליה.

היא נשארה פופולרית גם באתיופיה במהלך תקופתה בארצות הברית. ב-1997, היא הופיעה באדיס אבבה עבור קהל של מעל ל-50,000 אנשים. הייתה זו הפעם הראשונה שחזרה למולדתה מעז עזיבתה, וכשירדה מהמטוס חיכה לה המון של אלפי אוהדים. ב-2003, אסתר גם ביצעה סדרת הופעות כדי לגייס כספים עבור סיוע וליוזמות חינוכיות באתיופיה. ב-9 במאי 2009, הופיעה אווקה מול קהל של 10,000 צופים במסגרת הפרויקט Peace Through Unity (שלום דרך אחדות), בהופעה בעיר הבירה לצד אמנים אתיופים נוספים. לאחר הפסקה ארוכה, אווקה חזרה לאדיס אבבה בשנת 2016, שם הופיעה בהופעה משותפת עם מדינגו אפוורק, זמר של מוזיקה אתיופית מסורתית ומודרנית.

כדי לקדם את הקריירה המוזיקלית הבינלאומית שלה, עברה אווקה ללוס אנג'לס, והוציאה בסך הכל כ-24 אלבומים. רבים משיריה נחשבים להמנונים לא רשמיים באתיופיה, והצלחתה בתור אמנית "מוזיקת עולם" היא בינלאומית. אלבומה השני, *Kabu*, עמד בראש מצעד CMJ New Music למשך ארבעה שבועות והיה בטופ-10 של מצעד בילבורד של מוזיקת עולם למשך 10 שבועות בשנת 1990.

הסגנון הייחודי של אווקה הושפע על ידי זמרים אתיופים אחרים, כגון ביזונש בקלה. סגנונה מאופיין בשילוב ג'אז, נשמה ו-R&B, והיא מלווה לרוב בנגני סקסופון, תופים ומרימבה, והוא תוצאה של הרנסאנס המוזיקלי שאירע באתיופיה, סנגל, ומספר מדינות אפריקאיות בשנות ה-1970, אשר אופיין במוזיקה קצבית, שירה עוצמתית וליווי של כלי מתכת. עם התפתחות הקריירה שלה בשנות ה-1980, היא החזירה לתוך השילוב כלים אתיופיים מסורתיים, כגון הקראר, או הנבל האתיופי. אווקה פחות מתלהבת מאוהדיה מן ההשוואות לאריתה פרנקלין, וחושבת שאולי יגיע היום שבו פרנקלין תכונה "האווקה האמריקאית".

חיים אישיים
-----------

אווקה נשואה ויש לה בת. היא חזרה לגור באדיס אבבה, עם גיחות תכופות חזרה לארצות הברית, במהלך העשור השני של המאה ה-21. היא פתחה בעיר בית קפה בשם "כאבו", אותו השם של האלבום הלהיט שלה משנת 1990.

בשנת 2011, השיקה אווקה יוזמה עסקית חדשה, בשיתוף בין בית הקפה בבעלותה, *Kabu*, באדיס אבבה, לבין יבואן גרמני, היא החליטה להרחיב גם לייצוא קפה. אווקה הביעה את הדעה ששוק זה, המבוסס על משאבים אפריקאים, נשלט מזה מאות שנים על ידי אירופאים, והגיע הזמן שגם אתיופיה תיקח חלק מהרווחים בתור יצרנית מובילה.

דיסקוגרפיה נבחרת
----------------

אלבומים

| שנה | אלבום | הוצאה |
| --- | --- | --- |
| 1989 | Aster | Columbia/CBS Records |
| 1990 | Kabu | Columbia/סוני מיוזיק אנטרטיינמנט |
| 1994 | Ebo | טקסט התא |
| 1995 | Live in London | Barkhanns |
| 1999 | Hagere | Kabu Records |
| 2001 | Sugar | Kabu Records |
| 2006 | Asters Ballads | Kabu Records |
| 2008 | Fikir | Kabu Records |
| 2011 | Checheho | Kabu Records |
| 2013 | Ewedhalew | Kabu Records |

כאמנית משתתפת
* 1994 *Ethiopian Groove - The Golden Seventies* (Buda Musique)
* 1999 *Unwired: Acoustic Music from Around the World* (World Music Network)
* 2004 *The Rough Guide to the Music of Ethiopia* (World Music Network)
* **מלחינה**
* בנוסף, אווקה כתבה את פסקול המוזיקה עבור הסרט התיעודי *From RISK to ACTION: Women and HIV/AIDS in Ethiopia* ב-2004

בווידאו ובתקשורת
----------------

אווקה השתתפה במגוון תוכניות רדיו וטלוויזיה, ביניהם בסדרת המוזיקה עתירת השבחים של רשת NBC,‏ "Night Music", כאורחת מיוחדת של המארח, מוזיקאי הג'אז הידוע דייוויד סנבורן. היא הופיעה גם ברשת CNN, ברדיו BBC, ב-PBS, CBC‏, וערוץ 4 בלונדון.

הופעות בתקשורת המודפסת כוללות את וושינגטון פוסט, ניוזוויק, טיים, הניו יורק טיימס, לוס אנג'לס טיימס ועוד.

היא השתתפה בקליפ הווידאו של הרכב הנערות טייטו-יגנה, שיצא ב-2014 בשם Taitu-Yegna Music Group featuring Aster Aweke, והיה ללהיט באתיופיה

קישורים חיצוניים
----------------

ויקישיתוף מדיה וקבצים בנושא **אסתר אווקה** בוויקישיתוף
* אסתר אווקה, ברשת החברתית פייסבוק
* אסתר אווקה, במסד הנתונים הקולנועיים IMDb (באנגלית)
* אסתר אווקה, באתר אייטונס (באנגלית)
* אסתר אווקה, באתר ספוטיפיי
* אסתר אווקה, באתר Last.fm (באנגלית)
* אסתר אווקה, באתר AllMusic (באנגלית)
* אסתר אווקה, באתר MusicBrainz (באנגלית)
* אסתר אווקה, באתר Discogs (באנגלית)
* אסתר אווקה, באתר Songkick (באנגלית)
* אסתר אווקה, באתר בילבורד (באנגלית)
* Abesha.com - Aster's Ballad (ביקורת)
* African Legends Aster Aweke World Music
* Sheger Video - Ethiopian Music and Fun Videos
* zefen.com - Aster Aweke (אורכב 18.09.2018 בארכיון Wayback Machine)
* ריאיון עם אסטר אווקה

הערות שוליים
------------

1. ↑  "Aster Aweke". *Discogs*.
2. 1 2  Biography of Aster Aweke, TheBiography
3. ↑  Aster Aweke, African Musicians Profiles
4. 1 2  Aster Aweke, Craig Harris, AllMusic
5. ↑  "Africa: Aster Aweke Sings for the People Against Hunger". *All Africa*. 23 בנובמבר 2012. `{{cite news}}`:  (עזרה)
6. ↑  Aster Aweke to perform live at ‘Ewedhalew’ concert, Beth Achitsa, Music In Africa, 26 Aug 2015
7. ↑  Ethiopian Soul, Richard Harrington, The Washington Post, October 11, 1990
8. ↑  Aster Aweke’s Kabu Coffee to Start Export, Ethiopiaforums, DECEMBER 11, 2011
9. ↑  "Ethiopian celebrity expanding into coffee export". *capitalethiopia.com*.
10. ↑  "Aster Aweke". *Discogs*.
11. ↑  "Aster Aweke". *Discogs*.
12. ↑  of Aster Aweke, פרטים
13. ↑  Yegna - A Musical Band Of Five Girls, "The Sound Of All Of Us", Zela Gayle, Addis Standard, November 26, 2013
14. ↑  "PRESS RELEASE-YEGNA RELEASES NEW MUSIC VIDEO FEATURING ASTER AWEKE". *debirhan.com*. אורכב מ-המקור ב-2015-01-12. נבדק ב-2018-11-05.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13983881j (data)
* GND: 1070072834
* ISNI: 0000 0000 3258 9156
* LCCN: n2011212713
* MusicBrainz: a9a3acea-e026-44ac-90d5-7768eaf183ed
* NTA: 105061999
* VIAF: 12500327
* WorldCat: lccn-n2011212713

 |